GULF ปิดจ๊อบ! ถือหุ้นใหญ่ “ไทยคม” จ่ายสดให้ “อินทัช” 4.5 พันล้าน
GULF ปิดดีลถือหุ้นใหญ่ “ไทยคม” สัดส่วน 41.13% จ่ายสดให้ “อินทัช” กว่า 4 พันล้าน ส่งผลให้ไทยคมสิ้นสภาพบริษัทย่อยอินทัช
GULF ปิดดีลถือหุ้นใหญ่ “ไทยคม” สัดส่วน 41.13% จ่ายสดให้ “อินทัช” กว่า 4 พันล้าน ส่งผลให้ไทยคมสิ้นสภาพบริษัทย่อยอินทัช
30 ธ.ค. 2565

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัท กัลฟ์ เวนเชอร์ส จำกัด ซึ่งเป็นบริษัทย่อยที่บริษัทฯ ถือหุ้นสัดส่วน 100% ได้ดำเนินการซื้อหุ้นสามัญใน บริษัท ไทยคม จำกัด (มหาชน) หรือ THCOM จาก บริษัท อินทัช โฮลดิ้งส์ จำกัด (มหาชน) หรือ INTUCH จำนวนทั้งสิ้น 450,870,934 หุ้น คิดเป็นร้อยละ 41.13 ของหุ้นที่ออกและจำหน่ายได้แล้วทั้งหมดของ THCOM ในราคาซื้อขายหุ้นละ 9.92 บาท เสร็จเรียบร้อยแล้ว รวมเป็นเงิน 4,472.64 ล้านบาท
ทั้งนี้ บริษัท กัลฟ์ เวนเชอร์ส จำกัด มีหน้าที่ต้องทำคำเสนอซื้อหุ้นสามัญส่วนที่เหลือทั้งหมดของ THCOM เป็นจำนวนทั้งสิ้น 645,231,020 หุ้น (คิดเป็นร้อยละ 58.87 ของหุ้นที่ออกและจำหน่ายได้แล้วทั้งหมดของ THCOM) ในราคาหุ้นละ 9.92 บาท รวมมูลค่า 6.4 พันล้านบาท
อย่างไรก็ดีการที่ INTUCH ได้จำหน่ายหุ้นทั้งหมดใน THCOM นี้มีผลทำให้ THCOM สิ้นสภาพการเป็นบริษัทย่อยของบริษัท
โดยภายหลังธุรกรรมเสร็จเรียบร้อยแล้วจะทำให้โครงสร้างผู้ถือหุ้นรายใหญ่ของ THCOM เปลี่ยนแปลงดังนี้
